> Ikke alle er klar over det, men da Narvik Skiklubb skulle bygge den nye Fagerlibakken, inviterte klubben Bodøs beste hopper oppover, ga han toppfart og der han landet anla man kulen!
> 
> 
> Narvikhistorie av Knut Smistad
> 
> 

**Fagerlibakken** var en hoppbakke i Narvik i Nordland. Den lå på nordvestsiden av Fagernesfjellet, ovenfor Narvik sentrum. Bakken var eid av Narvik Skiklubb og hadde K-punkt 80 meter. Bakkerekorden var 83,5 meter, satt av Sverre Stenersen i 1955.

Bakgrunn
--------

Fagerlibakken ble brukt under Hovedlandsrennet (NM) på ski i 1928.Spesielt hopprenn var ikke tatt opp som øvelse da. Kombinert ble vunnet av Ole Stenen fra Øyer IF i Gudbrandsdalen. Damenes pokal ble vunnet av Sigmund Ruud fra Kongsberg IF. 30 km langrenn i mesterskapet i 1928 (NM) ble vunnet av Ole Hegge fra Bardu IL. Bakken ble utvidet til 80-meter foran mesterskapet i 1951, der Erling Kroken Nedre Sigdal IF ble norgesmester i spesielt hopp og satte bakkerekord med 78,5 meter. Under mesterskapet falt Knut Hatle fra Kirkenes IF så stygt at han døde av skaden han pådro seg. Knut Hatle ble Nord-Norsk mester i spesielt hopp i 1948. Han var forøvrig også en habil fotballspiller, med blant annet kamper for det Nord-Norske landelslaget.

I forkant av NM på ski i 1951, ble det holdt åpningsrenn etter ombyggingen. Der vant Svensken Thure Lindgren fra IFK Kiruna. Der satte han ny bakkerekord med 73 meter. Thure Lindgren tok sølvmedaljen i VM i Lake Placid i staten New York året før, foran Arnfinn Bergmann.

Hopprennet i kombinertklassen i 1951 ble avviklet i Lille Fagerlibakken, som var kjent som en krevende bakke med et kort hopp og kort fart. Norgesmester 1951 i kombinert ble Simon Slåttvik, IL Stålkameratene. Hopplengder: 51,5-Fall-52,5m. Sverre Stenersen fra Målselv IL tok bronsemedaljen. Hopplengder: 52-55-56m.
Helgeland Skikrets vant Norges Skiforbunds pokal for beste 3-mannslag i kombinert, med løperne: Simon Slåttvik-Kåre Østerdal og Kristian "Kiss" Dahl. De to sistnevnte representerte Mo Skilag. Det ble arrangert et kveldshopprenn i april i 1955. Vinner i seniorklassen ble Arnfinn Bergmann, Sportsklubben Freidig, foran Matti Pietikâinen, Kuopio Skiklubb, Finland. Finlenderen ble verdensmester i Falun året etterpå. Juniorklassen ble vunnet av Svein Svingen, IL Stålkameratene, foran Eino Kirjonen, Finland. Finlenderen Kirjonen som opprinnelig var fra det Karelske neset, representerte Lahti Skiklubb. Han ble nr. 2 sammenlagt i de 3 påfølgende Tysk/Østerrikse hoppuker. Han gikk helt til topps i sesongen 1961/1962.

NM, spesielt hopp
-----------------

| Dato | Vinner | Andre | Tredje | Type renn |
| --- | --- | --- | --- | --- |
| 1951 | Erling Kroken, Nedre Sigdal IF | Arne Hoel, IL Varg, Oslo | Ivar Nilsen, Kongsberg IF | NM |

Referanser
----------

1. 1 2  Magnus Breili: *Sportsguiden*. Schibsted, Oslo 1966 (s. 309, digitalisert av Nasjonalbiblioteket)
2. ↑  Knut Smistad: *Morsan, farsan og loket*. Nordlys 1994, s. 71 (digitalisert av Nasjonalbiblioteket)

Litteratur
----------

* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 87 og 110

Eksterne lenker
---------------

* Skisprungschanzen-Archiv: Narvik (Fragerli) (sic)
* Idrettsanlegg.no: Fagerlibakken